Juraj Majdan

Juraj Majdan (* 20. august 1991, Dubnica nad Váhom) je slovenský hokejový útočník. Hráva na poste pravého krídla. Je odchovancom klubu MHK Dubnica nad Váhom.

Klubový hokej 
Juraj Majdan začínal s hokejom v rodnom meste Dubnici nad Váhom, v miestnom klube MHK Dubnica nad Váhom, odkiaľ prestúpil v dorasteneckom veku do klubu HK 36 Skalica. V Skalici odohral dve sezóny za dorast. Tú druhú už, ale nastupoval aj v juniorskom mužstve Skalice. Po dvoch sezónach strávených v mládežníckych kategóriach Skalice odišiel do Česka. Bolo to pred sezónou 2008/09. 
V klube HC Litvínov hrával za juniorské mužstvo. V tejto sezóne si zahral aj na Majstrovstvách sveta do 18 rokov. V ďalšej sezóne už hrával v Litvínove za mužov v Českej Extralige. V sezóne 2010/11 nastúpil okrem 42 zápasov v drese Litvínova v extralige aj na 8 stretnutí v 1.lige ČR za klub HC Slovan Ústečtí Lvi. V tejto sezóne nastúpil za Slovensko na Majstrovstvách sveta do 20 rokov. Nasledujúcu sezónu odohral tiež v klube HC Verva Litvínov. Sezóna nebola pre klub úspešná a klub si zahral play-out o Extraligu. Juraj Majdan nastúpil v play-out v 11 stretnutiach. Sezóna 2012/13 bola pre HC Litvínov už úspešnejšia. Namiesto play-out si klub zahral play-off. V tejto sezóne odohral Juraj Majdan za seniorskú reprezentáciu Slovenska 7 prípravných stretnutí. Nasledujúce dve sezóny odohral tiež za klub HC Verva Litvínov. V tej prvej z nich, ktorou bola sezóna 2013/14 si s klubom opäť zahral len play-out o Extraligu. Počas sezóny vypomohol v 11 zápasoch aj klubu HC Most v 1. hokejovej lige ČR. V tej druhej si opäť zahral s mužstvom play-off. 
Pred sezónou 2015/16 sa vrátil do slovenskej Extraligy. Zmluvu podpísal s klubom HC '05 iClinic Banská Bystrica. V mužstve sa stal najproduktívnejším hráčom, keď v 71 zápasoch zaznamenal 65 bodov za 25 góólov a 40 asistencií. S klubom získa striebornú medailu. Vo finále podľahli hokejisti z Banskej Bystrice klubu HK Nitra 4:2 na zápasy. V tejto sezóne si opätovne obliekol aj reprezentačný dres Slovenska v troch prípravných zápasoch. Pred sezónou 2016/17 podpísal zmluvu s klubom HKM Zvolen.

Osobné úspechy 

Extraliga ČR
Sezóna 2014/15
Zisk majstrovského titulu s klubom HC Verva Litvínov

Extraliga SR
Sezóna 2015/16
Vicemajster ligy s klubom HC 05' iClinic Banská Bystrica 
Najviac bodov v kanadskom bodovaní v klube HC 05' iClinic Banská Bystrica po základnej časti - 53 bodov za 22 gólov a 31 asistencií
Najlepší strelec v klube po základnej časti - 22 gólov
Najviac asistencií v klube po základnej časti - 31 asistencií

Štatistiky – Základná časť

Štatistiky – Play-off

Reprezentačná kariéra

Zdroj 
 Juraj Majdan na eliteprospects
 Juraj Majdan na eurohockey.com

Slovenskí hokejisti
Hráči MHK Dubnica nad Váhom